PATVIRTINTA

Liberalų sąjūdžio Kaimo politikos komiteto 2024 m. sausio 8 d. posėdyje

**LIBERALŲ SĄJŪDŽIO KAIMO POLITIKOS KOMITETO DARBO REGLAMENTAS**

**I SKYRIUS**

**BENDROSIOS NUOSTATOS**

1. Liberalų sąjūdžio (toliau – Partijos) Kaimo politikos komiteto (toliau – Komiteto) reglamentas nustato Komiteto darbo tvarką.
2. Komitetas savo veikloje vadovaujasi Partijos įstatais ir programa, Partijos suvažiavimo, Partijos tarybos, Partijos valdybos sprendimais bei šiuo reglamentu.
3. Komiteto veikla grindžiama demokratiškumo, viešumo, Partijos narių lygiateisiškumo, bendradarbiavimo principais.
4. Komiteto veiklos tikslai:
   1. Sudaryti sąlygas Partijos nariams vienytis ir prisidėti prie Partijos tikslų įgyvendinimo kaimo politikos srityje.
   2. Veiksmingai prisidėti siekiant Partijos tikslų Komiteto kompetencijos srityse (programų rengimas, pozicijų aktualiais klausimais formulavimas ir kita).
   3. Išnaudoti ir vystyti Partijos narių intelektualinį potencialą ir kompetencijas.
5. Pagrindinės Komiteto funkcijos:
   1. Kaimo politikos politinių klausimų nagrinėjimas ir siūlymų formulavimas (savo iniciatyva ir Partijos vadovybės pavedimu).
   2. Dalyvavimas svarstant ir formuluojant Partijos programas bei nuostatas

Kaimo politikos klausimais.

* 1. Dalyvavimas pagal kompetenciją prižiūrint Partijos programas bei nuostatas

Kaimo politikos įgyvendinimo klausimais.

* 1. Renginių, diskusijų kaimo politikos srityje organizavimas ir kooperacija, kai kartu dalyvauja Partijos sekretoriatas.
  2. Partijos organų pavedimų įgyvendinimas.

1. Kitos galimos Komiteto veiklos:
   1. Kitos bendrąją Komitetų koncepciją atitinkančios veiklos.
      1. **SKYRIUS**

**KOMITETO NARIAI, PIRMININKAS, JŲ TEISĖS IR PAREIGOS**

1. Komiteto veikloje teisę dalyvauti turi kiekvienas Partijos narys. Partijos narys Komiteto nariu tampa raštu (el. priemonėmis) pareiškęs norą dalyvauti Komiteto veikloje ir sudalyvavęs bent viename Komiteto posėdyje. Komiteto narys, raštu (el. priemonėmis) pareiškęs norą nebedalyvauti Komiteto veikloje yra išbraukiamas iš Komiteto narių. Dokumentai dėl dalyvavimo/nebedalyvavimo Komiteto veikloje pateikiami Komiteto pirmininkui ir (ar) Partijos sekretoriatui.
2. Komiteto narys privalo dalyvauti Komiteto posėdžiuose (raštiškas nuomonės pateikimas posėdyje svarstomais klausimais laikomas dalyvavimu).
3. Komitetas renka savo pirmininką, jo pavaduotoją (-us) ir sekretorius dalyvaujančiųjų posėdyje narių dauguma. Komiteto pirmininkas įgaliojimus įgyja, kai jį patvirtina Partijos valdyba.
4. Komiteto pirmininkas, jo pavaduotojas (-ai) ir sekretorius renkami dviejų metų kandencijai.
5. Komiteto pirmininkas negali eiti pirmininko pareigų kituose Partijos komitetuose.
   * 1. **SKYRIUS**

**KOMITETO POSĖDŽIŲ ŠAUKIMAS IR DARBOTVARKĖ**

1. Komitetas savo veiklą vykdo Komiteto posėdžiuose, kuriuos savo iniciatyva, kitų Komiteto narių siūlymu arba Partijos valdybos siūlymu šaukia Komiteto pirmininkas arba kitas jo įgaliotas Komiteto narys.
2. Komiteto posėdžiai gali būti organizuojami gyvai, nuotoliniu arba mišriuoju būdu.
3. Apie rengiamo Komiteto posėdžio vietą, laiką ir darbotvarkę Komiteto nariams bei to pageidaujantiems kitiems Partijos nariams jų nurodytais el. pašto adresais ne vėliau kaip prieš dvi dienas iki posėdžio pradžios praneša Komiteto pirmininkas arba jo įgaliotas asmuo. Siunčiant pranešimus kartu pateikiama su posėdžio darbotvarkėje numatytais svarstyti klausimais susijusi medžiaga (jei tokia yra). Informacija apie Komiteto posėdžio vietą, laiką, būdą (formą) ir teikiamą darbotvarkę taip pat pateikiama Partijos internetiniame tinklapyje.
4. Komiteto posėdžio darbotvarkę, atsižvelgdamas į Komiteto narių ir kitų Partijos narių pasiūlymus, sudaro ir teikia Komiteto pirmininkas arba jo įgaliotas Komiteto narys.
5. Jeigu posėdžio metu nespėjama išnagrinėti kurio nors darbotvarkėje numatyto klausimo, jis įrašomas į artimiausio posėdžio darbotvarkę.
   * 1. **SKYRIUS**

**KLAUSIMŲ SVARSTYMO TVARKA**

1. Komiteto posėdžiams pirmininkauja Komiteto pirmininkas arba jo įgaliotas Komiteto narys.
2. Komiteto posėdžio pirmininkas:
   1. skelbia posėdžio pradžią ir pabaigą, prireikus gali paskelbti darbotvarkėje nenumatytą posėdžio pertrauką;
   2. rūpinasi Komiteto posėdžių darbo tvarka, stebi, kad juose būtų laikomasi šio reglamento, kontroliuoja, kaip savo pareigas atlieka posėdžio sekretoriatas;
   3. suteikia Komiteto posėdyje dalyvaujantiems asmenims žodį, gali jų paklausti, patikslindamas pasiūlymų esmę;
   4. remdamasis svarstymų rezultatais, formuluoja klausimus balsuoti, vadovaudamasis šiuo reglamentu, nustato balsavimo tvarką ir skelbia balsavimo rezultatus;
   5. pasirašo Komiteto posėdžio protokolą, taip pat posėdyje priimtus sprendimus.
3. Komiteto posėdžiuose turi teisę dalyvauti ir pirmininkaujančiam leidus pasisakyti Partijos nariai ir Komiteto posėdžio pirmininko kviesti asmenys.
4. Posėdžio metu kalbėti galima tik posėdžio pirmininkui leidus. Posėdžio pirmininkas privalo leisti Komiteto nariui pasisakyti dėl procedūros, siūlymo nutraukti diskusijas, atidėti svarstomą klausimą, replikuoti po balsavimo.
5. Bet kuriuo klausimo svarstymo momentu Komitetas gali nuspręsti daryti pertrauką svarstyme tam, kad Komiteto sudaryta darbo grupė pateiktų savo išvadas šiuo klausimu.
6. Nepritaręs svarstytam sprendimo projektui Komitetas gali priimti sprendimą pavesti projekto teikėjams arba sudaromai darbo grupei jį tobulinti. Tokio pavedimo nesant, tas pats arba analogiško turinio sprendimo projektas gali būti svarstomas pakartotinai tik po šešių mėnesių.
   * 1. **SKYRIUS**

**KOMITETO SPRENDIMAI IR ATSTOVAVIMAS**

1. Savo kompetencijos ribose Komitetas gali rengti pasiūlymus, projektus, rekomendacijas, pastabas ir kt. bet kokiems Partijos valdymo organams ir Partijos atstovams Seime (frakcijai ir/ar pavieniams Seimo nariams), Vyriausybėje bei savivaldybių tarybose.
2. Komitetas priima ir nagrinėja pasiūlymus gautus iš Partijos skyrių, Partijos atstovų Seime, Vyriausybėje ir savivaldybėse. Komitetas gali pradėti nagrinėti klausimą ir be atskiro kreipimosi, remiantis Komiteto narių daugumos pritarimu dėl klausimo svarstymo būtinumo (svarbos).
3. Komiteto sprendimai, pastabos ar išvados yra rekomendacinio pobūdžio.
4. Komiteto išvadoms ir pastaboms taikomas “tylaus pritarimo” principas, t. y. negavus pastabų laikoma, kad Komitetas pilnai sutinka su pateiktu projektu.
5. Gautą paklausimą ar informaciją Komiteto pirmininkas ar sekretorius išplatina visiems Komiteto nariams per dvi dienas.
6. Komitetas paprastai priima sprendimus ir išvadas bendru sutarimu. Esant reikalui (prieštaravimams) Komitetas sprendimus ir išvadas priima balsuodamas. Šiuo atveju sprendimai priimami paprastąja balsų dauguma, dalyvaujant daugiau kaip pusei visų Komiteto narių. Raštu balsavę Komiteto nariai laikomi dalyvaujančiais balsavime. Balsams pasiskirsčius po lygiai, lemia Komiteto pirmininko balsas.
7. Komiteto narys, nesutinkantis su daugumos nuomone, turi teise motyvuotai išdėstyti savo prieštaravimus. Šie prieštaravimai perduodami kartu su Komiteto pastabomis ir pasiūlymais, kuriems pritarė dauguma.
8. Komiteto pastabas ir pasiūlymus jų prašiusiems asmenims, perduoda Komiteto pirmininkas, jo pavaduotojas arba sekretorius arba kitas Komiteto pirmininko įgaliotas asmuo. Komiteto pastabose ir pasiūlymuose turi būti nurodyti visi svarstyme dalyvavę Komiteto nariai, nepriklausomai nuo to kiek buvo atsižvelgta į jų pastabas rengiant galutinę bendrą Komiteto poziciją svarstytu klausimu.
9. Komitetui turi būti priskirtas Partijos atstovas Seime, Partijos deleguotas ministras, viceministras, kuris palaikytų nuolatinį ryšį su Komitetu, dalyvautų Komiteto posėdžiuose, informuotų apie Seimo darbą, frakcijos veiklą, pagrindines įstatymų leidybos iniciatyvas.
10. Komitetas turi teisę esant būtinumui susitikti su jo kompetencijos srityje dirbančiu Partijos atstovu Vyriausybėje, Seime ar savivaldybės taryboje.
11. Komiteto pirmininkas, pirmininko pavaduotojas arba Komiteto įgaliotas asmuo kartą metuose teikia Komiteto veiklos ataskaitą Partijos valdybai.
    * 1. **SKYRIUS BAIGIAMOSIOS NUOSTATOS**
12. Komitetas, darbo efektyvumo gerinimo tikslais, gali steigti pakomitečius. Jų skaičius yra neribojamas, tačiau pakomitetį turi sudaryti ne mažiau kaip penki nariai.
13. Sprendimą dėl Komiteto reorganizavimo ar likvidavimo priima Partijos valdyba.